Stichting Monumentenzorg Curaçao

Fundashon Kuido di Monumentu Kòrsou, ofisialmente Stichting Monumentenzorg Curaçao (abreviá MZC, ingles: Curacao Heritage Foundation), ta un fundashon privá na Kòrsou riba tereno di preservashon di monumento. E ta un di e organisashonnan mas bieu i mas grandi den e área di protekshon di monumentonan riba e isla. Na 2004 el a risibí e premio Cola Debrot, e premio di kultura mas importante na Kòrsou ku ta wòrdu entregá un biaha kada shete aña pa méritonan spesial riba tereno di arkitektura na e isla.

 Historia 
MZC a wòrdu fundá dia 5 di aprel 1954 dor di presidente i sekretario di Prins Bernhardfonds Nederlandse Antillen. E fundashon tin mas di 120 monumento bou di su maneho, entre otro kas di shon, fòrti i lanthùisnan, pero tambe un eks-snoa. Varios di e monumentonan aki a ser atkirí ora ya nan tabata dekaí i bou menasa di bai pèrdí. Ehèmpel na 2021 tabata e atkisishon di dos edifisio ku a basha aden na Otrobanda: Consciëntiesteeg 61 i enfrente di dje Consciëntiesteeg 68, konosí komo 'La Moda de Paris'.Dennis Klaus, Opinie: Pluim voor Monumentenzorg, Antilliaans Dagblad Durante e tempu ku e fundashon ta aktivo, mayoria di su edifisionan a keda restorá.

 Ernest (Jackie) Voges’ Monument Award 
Na 2019 MZC a instituí un premio bi-anual pa prestashon meritorio riba tereno di preservashon di monumento bou di e nòmber Ernest (Jackie) Voges Monument Award, na honor di su eks-presidente (1982-2003) i advisor, Jackie Voges.The 'Ernest (Jackie) Voges' Monument Award, Willemstad (27 di yanüari 2018) Ganadónan di e premio tabata CuraLiving BV pa e restourashon di Hotel 't Klooster (2019) i Fundashon Mongui Maduro pa e restourashon di Lanthùis Rooi Catootje (2024).Mongui Maduro museum valt in de prijzen, Antilliaans Dagblad (26 di yanüari 2024)

 Mira tambe 
 Fleur de Marie

Category:Herensia kultural
Category:Kòrsou
Category:Ganador premio Cola Debrot